**Descrierea postului scos la concurs**

Postul de **lector universitar nr. 13** din Statul de funcții al Departamentului de **Lingvistică Aplicată** din cadrul Facultății de **Științe Tehnice și Umaniste** din Universitatea ”Sapientia” din Cluj Napoca include în cadrul celor 40 de ore pe săptămână, respective 1640 ore anuale, următoarele activități:

* **norma didactică** de 11,00 ore contact direct pe săptămână,
* **activitatea complementară normei didactice** 8 ore/săptămână, constând din evaluarea periodică și semestrială, îndrumarea activității de practică de specialitate, îndrumare de lucrări de licență/proiecte de diplomă, consultații, îndrumarea studenților / tutoriat, îndrumare de cercuri științifice studențești,
* **norma de cercetare** de 8 ore/săptămână,
* activitatea de **pregătire profesională și metodică** 6 ore/săptămână,
* **activitatea** desfășurată în **folosul departamentului, facultății și universității**.

**Programul:** postul nu are un program fix, organizarea activităților săptămânale, respectiv întocmirea programului personal, în cadrul celor 40 de ore este condiționată de orarul semestrial al studenților.

**Subordonare și colaborări**: titularul postului este subordonat directorului de departament şi colaborează cu colegii din departament și facultate.

**Sarcini și responsabilități :**

- Conceperea şi planificarea activităților din cadrul orelor de curs și aplicații (programare propriilor activității didactice);

- Organizarea și derularea activităților didactice conform orarului;

- Elaborarea de materiale didactice;

- Conceperea şi aplicarea instrumentelor de evaluare a studenților;

- Utilizarea unor modalități optime de comunicare cu studenții:

- Îndrumarea pregătirii studenților: consultații, cercuri

- Îndrumarea lucrărilor de finalizare a studiilor.

- Participarea la activități de perfecționare metodologică în domeniul specialității:

- Organizarea şi participarea la cercetarea științifică din departament,

- Participarea la manifestări științifice naționale și internaționale;

- Publicarea anuală a cel puțin a unui material didactic şi/sau științific;

- Sarcini speciale în colectivul departamentului – (responsabilități cu biblioteca, legătura cu sfera economică și socială, legătura cu unitățile școlare etc.)

**Remunerația lunară sub formă de salariu** în cuantum de 3830 lei.